CELEX: 62018CA0628
Language: hr
Date: 2021-01-13 00:00:00
Title: Predmet C-628/18: Presuda Suda (treće vijeće) od 13. siječnja 2021. – Europska komisija/Republika Slovenija (Povreda obveze države članice – Članak 258. UFEU-a – Tržište financijskih instrumenata – Direktiva 2014/65/EU i Direktiva (EU) 2016/1034 – Neprenošenje i/ili nepriopćavanje mjera za prenošenje – Članak 260. stavak 3. UFEU-a – Zahtjev za nalaganje plaćanja paušalnog iznosa)

1.3.2021   
            
            
               HR
            
            
               Službeni list Europske unije
            
            
               C 72/2
            
         
      Presuda Suda (treće vijeće) od 13. siječnja 2021. – Europska komisija/Republika Slovenija
      (Predmet C-628/18) (1)
      
      (Povreda obveze države članice - Članak 258. UFEU-a - Tržište financijskih instrumenata - Direktiva 2014/65/EU i Direktiva (EU) 2016/1034 - Neprenošenje i/ili nepriopćavanje mjera za prenošenje - Članak 260. stavak 3. UFEU-a - Zahtjev za nalaganje plaćanja paušalnog iznosa)
      (2021/C 72/02)
      Jezik postupka: slovenski
      
         Stranke
      
      
         Tužitelj: Europska komisija (zastupnici: T. Scharf, G. von Rintelen i B. Rous Demiri, agenti)
      
         Tuženik: Republika Slovenija (zastupnici: Mihelič Žitko, A. Dežman Mušič i N. Pintar Gosenca, agenti)
      
         Intervenijenti u potporu tuženiku: Savezna Republika Njemačka (zastupnik: S. Eisenberg, agent), Republika Estonija (zastupnik: N. Grünberg, agent), Republika Austrija (zastupnik: G. Hesse, agent), Republika Poljska (zastupnik: B. Majczyna, agent)
      
         Izreka
      
      
                  1.
               
               
                  Republika Slovenija, time što nije, do isteka roka određenog u obrazloženom mišljenju, donijela zakone i druge propise potrebne za usklađivanje s Direktivom 2014/65/EU Europskog parlamenta i Vijeća od 15. svibnja 2014. o tržištu financijskih instrumenata i izmjeni Direktive 2002/92/EZ i Direktive 2011/61/EU, kako je izmijenjena Direktivom (EU) 2016/1034 Europskog parlamenta i Vijeća od 23. lipnja 2016., ili, u svakom slučaju, time što nije Europskoj komisiji priopćila navedene zakone i druge propise, povrijedila je obveze koje ima na temelju članka 93. Direktive 2014/65, kako je izmijenjen Direktivom 2016/1034.
               
            
                  2.
               
               
                  Republici Sloveniji nalaže se da Europskoj komisiji plati paušalni iznos u visini od 750 000 eura.
               
            
                  3.
               
               
                  Republici Sloveniji nalaže se da pored vlastitih troškova, snosi i troškove Europske komisije.
               
            
                  4.
               
               
                  Savezna Republika Njemačka, Republika Estonija, Republika Austrija i Republika Poljska snosit će vlastite troškove.
               
            
         (1)  SL C 427, 26. 11. 2018.